ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670006155

ขอให้ตรวจสอบการปฏิบัติหน้าที่ของเจ้าหน้าที่ฝ่ายโยธา ของสำนักงานเขตบางแค แขวงบางแค เขตบางแค กรุงเทพมหานคร เนื่องจากผู้ร้องแจ้งว่า ตนได้ยื่นเอกสารแปลนบ้าน เพื่อขออนุญาตก่อสร้างอาคารพักอาศัยรวม 1 ชั้น โดยมีเจ้าหน้าที่ฝ่ายโยธา เพศชาย (ทราบชื่อ นามสกุล ไม่ทราบรูปพรรณสัณฐาน) ตำแหน่งนายช่างสำรวจปฏิบัติ เป็นผู้ดำเนินการ และเมื่อเจ้าหน้าที่คนดังกล่าวได้ตรวจสอบแล้วได้ให้ผู้ร้องแก้แบบแปลนบ้าน ตามคำสั่ง ใบค.1 เลขที่ กท 8703/7863 ลงวันที่ 28 พฤศจิกายน 2566 หลังจากนั้นผู้ร้องได้ทำการแก้แบบบ้านตามที่ใบ ค.1 เรียบร้อยแล้ว แต่เจ้าหน้าที่คนดังกล่าว ได้มีการโต้แย้งว่า "มีแก้อีกนะ แบบไม่ผ่านนะ" ประกอบกับผู้ร้องแจ้งว่า เจ้าหน้าที่คนดังกล่าวทำผิด พ.ร.บ. อำนวยความสะดวก พ.ศ. 2558 มาตรา 8 ซึ่งเงื่อนไขตามพรบ.ฯ ที่กำหนดไว้ สามารถทำการแก้ไขแบบได้เพียงครั้งเดียว และไม่สามารถแก้ไขนอกเหนือของรายละเอียดของ ใบค.1 ได้ และไม่สามารถมีประเด็นการแก้ไขแบบแปลนบ้านใหม่ได้ (ระบุตามผู้ร้องแจ้ง) จากกรณีดังกล่าวส่งผลให้ผู้ร้องได้รับความเดือดร้อนในเรื่องเงินและเสียเวลา จึงประสงค์ให้ทางหน่วยงานที่เกี่ยวข้องมีการตรวจสอบการปฏิบัติหน้าที่ของเจ้าหน้าที่และประสงค์ให้ตั้งคณะกรรมการขึ้นมาตรวจสอบเรื่องดังกล่าว และแก้ไขปัญหาดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook